„Philips Zoom“ sistema leidžia pasiekti keturiais – aštuoniais atspalviais šviesesnių dantų. Tačiau tai nereiškia, kad kiekvienu atveju dantys išbals maksimaliai. Pokytis priklauso nuo daugelio asmeninių aplinkybių – bendros burnos sveikatos, amžiaus, genetinio paveldimumo. Lūkesčiai turi būti realistiški – ilgalaikio rūkymo paveiktas dantų emalis neišbals iki akinančio baltumo.
Kai kuriais atvejais dantų spalvą lemia ne emalio, o po juo esančių sluoksnių ar dentino pokyčiai. Tokie spalvos pakitimai negali būti išbalinti. Šias aplinkybes aptariame drauge su jumis vizito klinikoje metu.
Svarbu yra tai, jog balinant „Philips Zoom“ sistema visuomet pasiekiamas teigiamas dantų spalvos pokytis, kuris yra ilgalaikis ir nesukelia dantų jautrumo.